
UTENOS RAJONO SAVIVALDYBĖS MERAS

POTVARKIS
DĖL NAUJO KITOS PASKIRTIES VALSTYBINĖS ŽEMĖS SKLYPO, ESANČIO VYŽUONŲ G. 16B, UTENOS MIESTE (UNIKALUS NR. 4400-6775-4892), 
NUOMOS AUKCIONO SĄLYGŲ PATVIRTINIMO

2026 m. spalio 13 d. Nr. MP-869
Utena

Vadovaudamasis Lietuvos Respublikos žemės įstatymo 32 straipsnio 6 dalies 22 punktu, Lietuvos Respublikos vietos savivaldos įstatymo 27 straipsnio 2 dalies 291 punktu, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 6 ir 9 punktais, vykdydamas Utenos rajono savivaldybės tarybos 2026 m. rugsėjo 24 d. sprendimą Nr. TS-260 „Dėl naujo kitos paskirties valstybinės žemės sklypo, esančio Vyžuonų g. 16B, Utenos mieste, teikimo išnuomoti atvirojo aukciono būdu ir pradinio metinio žemės nuomos mokesčio patvirtinimo“:
1. [bookmark: _Hlk160461549]T v i r t i n u:
1.1. 0,3250 ha ploto kitos paskirties valstybinės žemės sklypo, kurio kadastro Nr. 8270/0004:297, unikalus Nr. 4400-6775-4892, esančio Vyžuonų g. 16B, Utenos mieste, nuomos aukciono sąlygas:
1.1.1. Valstybinės žemės patikėtinio sprendimas teikti patikėjimo teise valdomą valstybinės žemės sklypą išnuomoti aukcione – Utenos rajono savivaldybės tarybos 2026 m. rugsėjo 24 d. sprendimas Nr. TS-260 „Dėl naujo kitos paskirties valstybinės žemės sklypo, esančio Vyžuonų g. 16B, Utenos mieste, teikimo išnuomoti atvirojo aukciono būdu ir pradinio metinio žemės nuomos mokesčio patvirtinimo“.
1.1.2. Nuomojamas valstybinės žemės sklypas:
1.1.2.1.  kadastro Nr. 8270/0004:297, unikalus Nr. 4400-6775-4892;
1.1.2.2.  adresas – Vyžuonų g. 16B, Utenos m.;
1.1.2.3.  plotas – 0,3250 ha;
1.1.2.4.  pagrindinė žemės sklypo naudojimo paskirtis – kita;
1.1.2.5.  žemės sklypo naudojimo būdas – daugiabučių gyvenamųjų pastatų ir bendrabučių teritorijos;
1.1.2.6.  taikomos specialiosios žemės naudojimo sąlygos – šilumos perdavimo tinklų apsaugos zonos (III skyrius, dvyliktasis skirsnis) 2 kv. m.; šilumos perdavimo tinklų apsaugos zonos (III skyrius, dvyliktasis skirsnis) 581 kv. m;
1.1.2.7.  žemės servitutai – nėra; 
1.1.2.8.  kiti teisės aktuose nustatyti apribojimai – nėra;
1.1.2.9.  identifikavimo duomenys – žemės sklypo planas su nustatytomis žemės sklypo ribų posūkio taškų ir riboženklių koordinatėmis valstybinėje koordinačių sistemoje M1:500 (2 priedas).
1.1.3. Būtinosios aukciono sąlygos:
1.1.3.1. nuomos terminas – 77 metai;
1.1.3.2. nuomininkas privalo pradėti vykdyti statinių statybą žemės sklype per 3 metus nuo aukciono objekto, tai yra žemės sklypo, nuomos sutarties įregistravimo Nekilnojamojo turto registro informacinėje sistemoje.
1.1.4. Aukciono vykdymo būdas – atvirasis aukcionas.
1.1.5. Registravimo į aukcioną pradžios ir pabaigos data, laikas (valandos, minutės) – 2026-11-05, 00:00 – 2026-11-12, 23:59.
1.1.6. Aukciono pradžios ir pabaigos data, laikas (valandos, minutės) – 2026-11-19, 09:00 – 2026-11-20, 13:59.
Aukciono pabaigos laiko pratęsimo sąlygos – jeigu per penkias minutes iki aukciono skelbime ir pranešime nurodyto aukciono pabaigos laiko yra gautas bent vienas pasiūlymas, aukcionas pratęsiamas papildomam penkių minučių ir nulio sekundžių terminui, kurio metu aukciono dalyviai gali siūlyti žemės nuomos mokesčio dydį metams. Po kiekvieno per pratęstą papildomą penkių minučių ir nulio sekundžių terminą gauto pasiūlymo aukcionas pakartotinai pratęsiamas penkių minučių ir nulio sekundžių terminui, kuris pradedamas skaičiuoti nuo nuomos mokesčio dydžio pasiūlymo gavimo momento. Pratęstas aukcionas užbaigiamas, jeigu per penkias minutes ir nulį sekundžių po paskutinio nuomos mokesčio dydžio pasiūlymo negaunamas kitas didesnis nuomos mokesčio dydžio pasiūlymas.
1.1.7. Minimalus privalomas aukciono dalyvių skaičius – 1 (vienas).
1.1.8. Valstybinės žemės sklypo pradinis nuomos mokesčio dydis metams – 448 Eur (keturi šimtai keturiasdešimt aštuoni eurai).
1.1.9. Minimalus valstybinės žemės sklypo pradinio nuomos mokesčio dydžio metams didinimo intervalas – 4 Eur (keturi eurai).
1.1.10. Suma eurais, kurią aukciono dalyvis privalo pervesti į šio potvarkio 1.1.15 papunktyje nurodytą Utenos rajono savivaldybės administracijos atsiskaitomąją banko sąskaitą (toliau – aukciono organizatoriaus atsiskaitomoji banko sąskaita) prieš registruodamasis į aukcioną (toliau – aukciono dalyvio registravimo mokestis) – 53 Eur (penkiasdešimt trys eurai).
1.1.11. Suma eurais, kurią aukciono dalyvis privalo pervesti į aukciono organizatoriaus atsiskaitomąją banko sąskaitą prieš registruodamasis į aukcioną, skirta užtikrinti, kad aukcioną laimėjęs dalyvis įvykdys nurodytas sąlygas (toliau – garantinis įnašas) – 448 Eur (keturi šimtai keturiasdešimt aštuoni eurai).
1.1.12. Aukciono dalyvio registravimo mokestis negrąžinamas, išskyrus atvejus:
1.1.12.1. kai asmuo į aukciono organizatoriaus atsiskaitomąją banko sąskaitą pervedė aukciono dalyvio registravimo mokestį, bet nespėjo baigti registracijos į aukcioną. Tokiu atveju asmuo aukciono organizatoriui aukciono skelbime ar pranešime nurodytu elektroniniu paštu arba per Nacionalinę elektroninių siuntų pristatymo, naudojant pašto tinklą, informacinę sistemą (toliau – E. pristatymo sistema) pateikia prašymą, kuriame nurodo banko sąskaitos, į kurią ne vėliau kaip per 5 darbo dienas nuo prašymo gavimo dienos grąžinamas aukciono dalyvio registravimo mokestis, numerį;
1.1.12.2. kai aukciono organizatorius, valstybinės žemės patikėtinio sprendimu atsiimti iš aukciono valstybinės žemės sklypą ir neorganizuoti aukciono informuotas po pirminio ar pakartotinio aukciono organizavimo aukciono organizatoriaus interneto svetainėje https://utena.lt ir specialiojoje interneto svetainėje https://www.evarzytynes.lt/ (toliau – specialioji interneto svetainė), aukciono neorganizuoja;
1.1.13. Garantinio įnašo grąžinimo tvarka ir terminai:
1.1.13.1. jeigu asmuo į aukciono organizatoriaus atsiskaitomąją banko sąskaitą pervedė aukciono dalyvio garantinį įnašą, bet nespėjo baigti registracijos į aukcioną, jis aukciono organizatoriui aukciono skelbime ar pranešime nurodytu elektroniniu paštu arba per E. pristatymo sistemą pateikia prašymą, kuriame nurodo banko sąskaitos, į kurią ne vėliau kaip per 5 darbo dienas nuo prašymo gavimo dienos grąžinamas aukciono dalyvio garantinis įnašas, numerį;
1.1.13.2. aukciono dalyviui, nelaimėjusiam valstybinės žemės sklypo nuomos aukciono, asmeniui, sumokėjusiam garantinį įnašą, bet nedalyvavusiam aukcione (nesiūliusiam aukcione jokios valstybinės žemės sklypo nuomos kainos), neįvykus aukcionui ar jį atšaukus, aukciono organizatorius per 5 darbo dienas nuo aukciono pabaigos grąžina garantinį įnašą (be bankų paslaugų ir operacijų įkainių už garantinio įnašo pervedimą) į jo banko sąskaitą, kurią jis nurodė registruodamasis specialiojoje interneto svetainėje;
1.1.13.3.  jeigu iki aukciono pradžios paaiškėjo aplinkybės, keliančios abejonių dėl būsimo aukciono teisėtumo, aukciono organizatorius savo sprendimu aukcioną atšaukia, o garantinis įnašas grąžinamas jį sumokėjusiam asmeniui.
1.1.14. Aukcionas laikomas specialiuoju, jam taikoma Lietuvos Respublikos civilinio kodekso 6.423 straipsnyje numatyta galimybė valstybinės žemės sklypą iš aukciono atsiimti bet kada.
1.1.15. Utenos rajono savivaldybės administracijos atsiskaitomoji sąskaita – LT144010051005600730 (kai mokama šio potvarkio 1.1.10 papunktyje nurodytu atveju, mokėjimo paskirtis nurodoma „Aukciono dalyvio registravimo mokestis už valstybinės žemės sklypą, kurio unikalus Nr. 4400-6775-4870“; kai mokama šio potvarkio 1.1.11 papunktyje nurodytu atveju mokėjimo paskirtis nurodoma „Garantinis įnašas už valstybinės žemės sklypą, kurio unikalus Nr. 4400-6775-4870“).
1.1.16. Valstybinės žemės sklypo nuomos sutartis turi būti pasirašyta kvalifikuotais elektroniniais parašais.
1.2. Valstybinės žemės nuomos sutarties projektą (1 priedas).
2. P a v e d u Utenos rajono savivaldybės administracijos Architektūros ir teritorijų planavimo skyriui ne vėliau kaip per 5 darbo dienas nuo šio potvarkio patvirtinimo dienos valstybinės žemės sklypo nuomos aukciono sąlygas paskelbti specialiojoje interneto svetainėje.
3. Nurodau, kad šis potvarkis turi būti paskelbtas savivaldybės interneto svetainėje www.utena.lt.
4. Nurodau, kad šis potvarkis gali būti skundžiamas Utenos rajono savivaldybės merui (Utenio a. 4, 28503 Utena) Lietuvos Respublikos viešojo administravimo įstatymo nustatyta tvarka arba bendrosios kompetencijos teismui Lietuvos Respublikos įstatymų nustatyta tvarka ir terminais. 


Savivaldybės meras								           Marijus Kaukėnas


Utenos rajono savivaldybės mero
2026 m. spalio 13 d. potvarkio Nr. MP-869
[bookmark: _GoBack]1 priedas

VALSTYBINĖS ŽEMĖS NUOMOS SUTARTIS

2026 m. _________________ d. Nr. SŽ-                   .
		Utena
	Lietuvos valstybė, atstovaujama Utenos rajono savivaldybės 
_______________________toliau vadinama nuomotoju, ir_________________________________
________________________________________________________________________________
(fizinio asmens vardas ir pavardė, asmens kodas, gyvenamoji vieta; Lietuvos arba užsienio
_______________________________________________________________________________,
juridinio asmens ar kitos užsienio organizacijos teisinė forma, pavadinimas, kodas, buveinė)
toliau vadinamas (-i) nuomininku (-ais), atstovaujamas (-i)_________________________________
________________________________________________________________________________
(įrašoma, jeigu nuomininkui (-ams) atstovaujama; vardas ir pavardė, asmens kodas, gyvenamoji vieta)
pagal ___________________________________________________________________________,
(atstovavimo pagrindas, dokumento data, numeris)
atsižvelgdami į 20___ m. ______________ d. įvykusio valstybinės žemės sklypo nuomos aukciono rezultatus, s u d a r ė šią sutartį:
1. Nuomotojas išnuomoja, o nuomininkas išsinuomoja 0,3250 ha ploto valstybinės žemės sklypą, kurio kadastro Nr. 8270/0004:297, unikalus Nr. 4400-6775-4892, esantį Vyžuonų g. 16B, Utenoje.
2. Žemės sklypas išnuomojamas 77 (septyniasdešimt septyneriems) metams, skaičiuojant nuo šios sutarties sudarymo dienos.
3. Išnuomojamo žemės sklypo pagrindinė žemės naudojimo paskirtis – kita, naudojimo būdas – daugiabučių gyvenamųjų pastatų ir bendrabučių teritorijos.
4. Galimybė keisti žemės sklypo pagrindinę žemės naudojimo paskirtį ir (ar) naudojimo būdą, kai pagal galiojančius teritorijų planavimo dokumentus numatyta galimybė išnuomotame valstybinės žemės sklype pakeisti pagrindinę žemės naudojimo paskirtį ir (ar) būdą kita pagrindine žemės naudojimo paskirtimi ir (ar) būdu, nenumatoma (Lietuvos Respublikos žemės įstatymo 23 straipsnio 8 dalis).
5. Išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, kelių tiesimo, vandens telkinių įrengimo ir kitos sąlygos, statinių ir įrenginių naudojimo paskirtis pasibaigus žemės nuomos terminui – sprendžiama Lietuvos Respublikos įstatymų nustatyta tvarka.
6. Žemės sklype galima statyti naujus statinius ar įrenginius ir (ar) rekonstruoti esamus statinius ar įrenginius, jeigu tokia statyba ir (ar) rekonstravimas galimi pagal galiojančius teritorijų planavimo dokumentų sprendinius ir atitinka šioje sutartyje įrašytą žemės sklypo pagrindinę žemės naudojimo paskirtį ir būdą. Nuomininkas privalo pradėti vykdyti statinių statybą per 3 metus nuo šios nuomos sutarties įregistravimo dienos Nekilnojamojo turto registro informacinėje sistemoje.
7. Išnuomojamoje žemėje esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos apsprendžiamos vadovaujantis Lietuvos Respublikos įstatymų nustatyta tvarka. 
8. Specialiosios žemės naudojimo sąlygos – specialiosios žemės naudojimo sąlygos yra nurodytos žemės sklypo Nekilnojamojo turto registro informacinės sistemos duomenų bazės išrašo skiltyje ,,Duomenys apie įregistruotas teritorijas, kuriose taikomos specialiosios žemės naudojimo sąlygos“:
8.1. šilumos perdavimo tinklų apsaugos zonos (III skyrius, dvyliktasis skirsnis) – 2 kv. m;
8.2. šilumos perdavimo tinklų apsaugos zonos (III skyrius, dvyliktasis skirsnis) – 581 kv. m.
9. Kiti teisės aktuose nustatyti žemės naudojimo apribojimai ir reglamentai:
9.1. nuomininkas privalo žemės sklypą naudoti ir vykdyti veiklas tik pagal žemės sklypui nustatytą pagrindinę naudojimo paskirtį ir būdą (paskirtis – kita, naudojimo būdas – daugiabučių gyvenamųjų pastatų ir bendrabučių teritorijos);
9.2. nutraukus valstybinės žemės sklypo nuomos sutartį prieš terminą nuomotojo reikalavimu, kai nuomininkas nesilaiko sutarties sąlygų, jeigu pastatai, statiniai ar inžineriniai įrenginiai pastatyti be leidimo, nuomininkas privalo juos nugriauti ir sutvarkyti žemės sklypą savo lėšomis.
10. Žemės servitutai ir kitos daiktinės teisės: nėra.
11. Žemės sklypo vertė (apskaičiuota pagal Žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2025 m. gruodžio 12 d. įsakymą Nr. 1P-1342-(1.1 E.) ,,Dėl masinio žemės vertinimo dokumentų patvirtinimo“) yra 56 100 Eur (penkiasdešimt šeši tūkstančiai vienas šimtas eurų).
12. Aukciono būdu nustatytas metinis žemės sklypo nuomos mokesčio dydis – _____ Eur.
13. Žemės nuomos mokesčio mokėjimo terminai: nuomininkas žemės nuomos mokestį turi sumokėti iki einamųjų metų lapkričio 15 dienos. Nuomininkui praleidus mokesčio ar jo dalies mokėjimo terminą, už kiekvieną pradelstą dieną jis moka 0,02 proc. dydžio delspinigius. Nesumokėjus valstybinės žemės nuomos mokesčio ilgiau kaip 6 mėnesius, laikoma, kad sutartis yra pažeista iš esmės ir nuomos mokesčio nesumokėjimas laikomas esminiu sutarties sąlygų pažeidimu.
14. Aukcione išnuomoto valstybinės žemės sklypo nuomos mokestis nemažinamas ir nuo jo neatleidžiama. Valstybinės žemės nuomotojas savo lėšomis perskaičiuoja aukcione išnuomoto valstybinės žemės sklypo nuomos mokesčio dydį, kai šio valstybinės žemės sklypo vertė, nustatyta nuomos sutarties sudarymo metu, tampa mažesnė už šio valstybinės žemės sklypo vertę, apskaičiuotą atliekant vertinimą masiniu būdu Vyriausybės nustatyta tvarka, kalendoriniais metais. Nuomos mokesčio perskaičiavimo išlaidas padengia nuomininkas, išskyrus atvejus, kai valstybinės žemės sklypo nuomininkas nuomos mokesčiui perskaičiuoti pateikia privalomąjį turto arba verslo vertinimą Privalomojo turto ir verslo vertinimo įstatyme nustatyta tvarka. Perskaičiuotas valstybinės žemės sklypo, išnuomoto aukcione, žemės nuomos mokestis mokamas, jeigu jo dydis yra didesnis už nurodytąjį valstybinės žemės nuomos sutartyje. Aukcione išnuomojamo valstybinės žemės sklypo nuomos mokesčio apskaičiavimo tvarka ir terminai nustatomi Vyriausybės ar jos įgaliotos institucijos nustatyta tvarka.
15. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ir kitiems reikalavimams, šios sutarties šalys privalo vadovautis priimtais pakeitimais.
16. Kiti su nuomojamo žemės sklypo naudojimu ir grąžinimu, pasibaigus nuomos sutarčiai, susiję nuomotojo ir nuomininko įsipareigojimai – Lietuvos Respublikos teisės aktų nustatyta tvarka.
17. Atsakomybė už žemės sklypo nuomos sutarties pažeidimus – už žemės sklypo nuomos sutarties pažeidimus atsakoma pagal Lietuvos Respublikos teisės aktus.
18. Nuomininkas įsipareigoja laikytis nuomos sutarties ir įstatymų. Už jų nevykdymą jis atsako pagal įstatymus.
19. Kai aukcione išnuomoto statinių statybai žemės sklypo nuomininkas, įgyvendinęs nuomos sutarties sąlygas, pastato statinius ir pageidauja pratęsti šioje sutartyje nustatytą ilgesnį kaip 10 metų nuomos sutarties terminą, jis apie tai informuoja valstybinės žemės nuomotoją pateikdamas pranešimą. Šis pranešimas turi būti teikiamas nuomos sutarties galiojimo laikotarpiu, tačiau ne vėliau kaip prieš 3 mėnesius iki žemės sklypo nuomos sutartyje nustatyto nuomos termino pabaigos. Šiuo atveju, atlikus faktinių duomenų patikrinimą taikant Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos“ (toliau – Taisyklės) II skyriaus trečiojo skirsnio nuostatas, nuomos sutarties terminas pratęsiamas atsižvelgiant į Žemės įstatymo 9 straipsnio 3 dalyje nurodytus reikalavimus.
20. Kai žemės sklypo nuomininkas pageidauja subnuomoti išnuomotą žemės sklypą, taikomos Taisyklių II skyriaus trečiojo skirsnio nuostatos. Taisyklių 53 punkte nurodyta, kad žemės nuomininkas subnuomoti valstybinės žemės sklypą kitiems asmenims gali tik gavęs valstybinės žemės nuomotojo sutikimą. Sutikimas subnuomoti valstybinės žemės sklypą (jo dalį) duodamas, jeigu žemės sklypas subnuomojamas asmeniui, su kuriuo sudaryta statinių ar įrenginių (jų dalies), kuriems eksploatuoti žemės sklypas išnuomotas, nuomos ar kito naudojimo sutartis ne ilgiau kaip 5 metams, ir valstybinės žemės sklypo nuomininkas tinkamai vykdo įsipareigojimus pagal nuomos sutartį. Kai išnuomotam statiniui ar įrenginiui (jo daliai) eksploatuoti reikia tik žemės sklypo dalies, subnuomojamos žemės sklypo dalies dydis nustatomas pagal Taisyklių 12.3–12.5 papunkčių ir 13 punkto nuostatas. Pateikti valstybinės žemės nuomotojui žemės sklypo planą, kuriame pagal Taisyklių 12.3 ir 12.4 papunkčius būtų išskirta išnuomotam statiniui ar įrenginiui eksploatuoti reikalinga ir prašoma subnuomoti žemės sklypo dalis, įpareigojamas valstybinės žemės nuomininkas (jeigu pagal pridėtą prie valstybinės žemės nuomos sutarties žemės sklypo planą ši žemės sklypo dalis negali būti nustatyta).
21. Žemės sklype esančių statinių ar įrenginių likimas pasibaigus valstybinės žemės nuomos sutarčiai – sprendžiama Lietuvos Respublikos įstatymų nustatyta tvarka.
22. Sutartis prieš terminą nutraukiama nuomotojo reikalavimu:
22.1. nuomininkui neįvykdžius sutarties 28 punkte jam nustatytos pareigos;
22.2. jeigu žemės nuomininkas naudoja žemę ne pagal sutartyje numatytą pagrindinę žemės naudojimo paskirtį ir (ar) naudojimo būdą;
22.3. kai nuomotojas nustato, kad nuomininkas teisėtai pastatytus statinius ir (ar) įrenginius nenaudoja pagal Nekilnojamojo turto kadastre įrašytą jų tiesioginę paskirtį, ir nuomininkas, gavęs nuomotojo įspėjimą, šio pažeidimo nepašalina;
22.4. jeigu žemės sklypas paimamas naudoti visuomenės poreikiams;
22.5. nutraukiama kitais Lietuvos Respublikos civilinio kodekso ir kitų įstatymų, reglamentuojančių nuomos sutarčių nutraukimą, nustatytais atvejais.
23. Žemės sklypo kadastro duomenys, kai toks keitimas neprieštarauja aukciono sąlygoms, keičiami iniciavusios keitimą šalies lėšomis. Šiuo atveju nuomos sutartis keičiama šalių susitarimu.
24. Išnuomoto aukcione valstybinės žemės sklypo nuomos teisės perleidimas:
24.1. kai aukciono būdu išnuomotas valstybinės žemės sklypas nepradėtas naudoti pagal paskirtį, nepradėti rengti statinių ir kitos veiklos projektai ar nepradėtos vykdyti kitos aukciono sąlygos, valstybinės žemės nuomos teisė neperleidžiama, siekiant pakeisti sutarties šalį ar sutarties atsisakyti, valstybinės žemės sklypo nuomininkas kreipiasi dėl vienašalio nuomos sutarties nutraukimo;
24.2. kai žemės sklypo nuomininkas, įvykdęs šios nuomos sutarties ir aukciono sąlygas, pageidauja perleisti išnuomoto aukcione žemės sklypo nuomos teisę, taikomos Taisyklių II skyriaus trečiojo skirsnio nuostatos. Taisyklių 55.1 papunktyje nurodyta, kad žemės nuomos teisė į naudojamą žemės sklypą ar jo dalį perleidžiama kitiems asmenims, kai perleidžiami išnuomotame valstybinės žemės sklype esantys statiniai ar įrenginiai (jų dalys) ir valstybinės žemės sklypo nuomininkas tinkamai vykdo įsipareigojimus pagal nuomos sutartį. Jeigu perleidžiamiems statiniams ar įrenginiams (jų dalims) eksploatuoti reikia ne viso išnuomoto valstybinės žemės sklypo, žemės sklypo dalies, kurios nuomos teisė perleidžiama, dydis nustatomas pagal Taisyklių 12.3–12.5 papunkčių ir 13 punkto nuostatas. Pateikti valstybinės žemės nuomotojui žemės sklypo planą, kuriame pagal Taisyklių 12.3 ir 12.4 papunkčius būtų išskirta perleidžiamam statiniui ar įrenginiui eksploatuoti reikalinga valstybinės žemės sklypo dalis, kurios nuomos teisę prašoma perleisti kartu su statiniu ar įrenginiu, įpareigojamas valstybinės žemės nuomininkas (jeigu pagal pridėtą prie valstybinės žemės nuomos sutarties žemės sklypo planą ši valstybinės žemės sklypo dalis negali būti nustatyta). 
25. Pasikeitus valstybinės žemės sklypo nuomos sutarties šaliai, sudarant susitarimą dėl valstybinės žemės nuomos aukciono būdu sutarties pakeitimo, kitos šios sutarties sąlygos nekeičiamos.
26. Aukciono būdu išnuomotame valstybinės žemės sklype ar jo dalyje, pastačius naujus statinius ar įrenginius ir nuomininkui pageidaujant pirkti šį aukcione išsinuomotą žemės sklypą, valstybinės žemės sklypo nuomos sutartis nenutraukiama, toks valstybinės žemės sklypas ar jo dalis parduodami, sumokant valstybinės žemės sklypo ar jo dalies kainą pagal rinkos vertę, apskaičiuotą taikant Lietuvos Respublikos turto ir verslo vertinimo pagrindų įstatyme nustatytą individualų turto vertinimą.
27. Prie šios sutarties pridedamas išnuomojamo žemės sklypo planas M 1:500, kaip neatskiriama sudedamoji šios valstybinės žemės sklypo nuomos sutarties dalis.
28. Juridinį faktą apie sudarytą sutartį nuomininkas savo lėšomis per 3 mėnesius įregistruoja Nekilnojamojo turto registro informacinėje sistemoje.
29. Valstybinės žemės sklypo nuomos sutartis pasirašoma kvalifikuotais elektroniniais parašais, pasirašomas 1 (vienas) sutarties egzempliorius, kuriuo šalys pasidalina elektroninių ryšių priemonėmis.


Nuomotojas                                   ___________________                 _________________
	A. V.		(parašas) 	   (Vardas Pavardė)


Nuomininkas                                ____________________ 	  _________________	
                  A. V 	(parašas) 	         (Vardas Pavardė)

